கேள்வி: பெத்தோங் பிரிவு - பெத்தோங் பிரிவு மாவட்டங்கள் குறித்து விரிவாக சொல்லுங்கள்.
பதில்: பெத்தோங் பிரிவில் உள்ள மாவட்டங்கள்: * பெத்தோங் மாவட்டம் * சரதோக்கு மாவட்டம்
கேள்வி: பெத்தோங் பிரிவு - சரிபாஸ் பற்றி விளக்கவும்.
பதில்: பெத்தோங் பிரிவு சரிபாஸ் ''(Saribas)'' பகுதியில் உள்ளது. சரிபாஸ் அதன் இபான் மக்கள் நீளவீடுகளுக்கு (Longhouses) பிரபலமானது; மற்றும் இபான் கலாசாரத்தின் மையமாகவும் கருதப் படுகிறது. சரிபாஸ் பகுதியில் 222 நீளவீடுகள் உள்ளன. இபான் மக்கள், சரவாக் மாநிலத்தின் பூர்வீகப் பழங்குடியினர். இவர்கள் கடல் டயாக் ''(Sea Dayaks)'' மக்கள் என்று அழைக்கப் படுவதும் உண்டு. 1849-ஆம் ஆண்டு சூலை 31-ஆம் தேதி சரவாக், பெத்திங் மாரு எனும் இடத்தில் ஒரு போர் நடந்தது ''(Battle of Beting Maru)''. செக்ராங் ''(Sekrang)'' இபான் மக்கள்; மற்றும் சரிபாஸ் இபான் ''(Saribas Iban)'' மக்கள் மீது ஜேம்சு புரூக் ''(Rajah James Brooke)'' நடத்திய போர். அதில் ஜேம்ஸ் புரூக் வெற்றி பெற்றார். அதன் பிறகு, சரிபாஸ் பகுதி சரவாக் மாநிலத்துடன் இணைக்கப்பட்டது.
கேள்வி: பெத்தோங் பிரிவு - இனக்குழுக்கள் பற்றி நீங்கள் என்ன அறிந்துள்ளீர்கள்?
பதில்: பெத்தோங் பிரிவு பாரம்பரியமாக இபான், மலாய் மற்றும் சீன மக்களின் தாயகமாக உள்ளது. பெரும்பாலான இபான் மக்கள் பெத்தோங் மற்றும் சரதோக் கிராமப் புறங்களில் பரவி உள்ளனர். சீன மக்கள் பெத்தோங் மற்றும் சரதோக் போன்ற நகரப் பகுதிகளில் அதிக அளவில் உள்ளனர். பிற இனங்களான பிடாயூ, மெலனாவ் மற்றும் ஒராங் உலு ஆகியோர் பெத்தோங் பிரிவைச் சேர்ந்தவர்கள் அல்ல. இருப்பினும், சரவாக் முழுவதும் இருந்தும், அண்மைய காலங்களில் அதிகமானோர் பெத்தோங்கில் குடியேறி வருகிறார்கள். வெளிநாட்டு தொழிலாளர்கள் அரிதாகவே காணப் படுகின்றனர். அவர்களில் பலர் எண்ணய்ப்பனைத் தோட்டங்களில் வேலை செய்கிறார்கள்.